Z A P I S N I K

Sa dvanaeste (12) sjednice Općinskog vijeća Općine Brestovac, održane 24.svibnja 2023. godine u općinskoj vijećnici s početkom u 19,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Ivan Kovačević (HDZ), Jozo Ilić (HDZ), Igor Čančar (NV), Tomislav Čočić (HDZ), Igor Smoljanović (SDP), Tomislav Babić (NV),Zdenko Petrović (HDZ), Darko Markanjević (HDZ), Josip Pavić(HDZ), Anita Franjić (HDZ) i Jurica Nikić-Čakar (NV).

**Nenazočan:** Igor Smoljanović (SDP) i Tomislav Babić (NV),

**Ostali nazočni**: Zdravko Mandić, općinski načelnik, Bojan Petrović, općinski pročelnik

 Zdravko Tadić, predstavnik medija (novinar).

**Zapisničarka**: Marija Barunović, viši referent za opće i administrativne poslove u JUO Općine Brestovac

 Predsjednik Općinskog vijeća Tomo Vrhovac, pozdravlja sve vijećnike, općinskog načelnika, pročelnika i predstavnika medija, a zatim predlaže dnevni red kako je navedeno u pozivu za 12.sjednicu Općinskog vijeća Općine Brestovac te pozivajući se na članak 58.Poslovnika Općinskog vijeća daje nadopunu dnevnog reda i to pod točkom 5.Polugodišnje izvješće o radu općinskog načelnika za razdoblje srpanj- prosinac 2022.godinu.

 **d n e v n i r e d :**

* Usvajanje zapisnika s prethodne sjednice Općinskog vijeća
1. Godišnji izvještaj o izvršenju proračuna za 2022. godinu
2. Prijedlog Odluke o raspodjeli rezultata poslovanja
3. Izvješće o izvršenju Programa građenja komunalne infrastrukture za 2022. godinu
4. Izvješće o izvršenju programa održavanja komunalne infrastrukture za 2022. godinu
5. Polugodišnje izvješće o radu općinskog načelnika za razdoblje srpanj-prosinac 2022.godine
6. Prijedlog Odluke o promjeni granica naselja Zakorenje, Skenderovci, Vilić Selo, Donji Gučani i Tisovac
7. Prijedlog Zaključka o prihvaćanju Izvješća o stanju u prostoru Općine Brestovac za razdoblje 2017-2021. godine
8. Prijedlog Odluke o davanju zemljišta na korištenje ŠRU Klen-Brestovac

Ovako predloženi dnevni red je usvojen jednoglasno (11 za) te se prešlo na rad po utvrđenim točkama dnevnog reda.

U terminu pitanja općinskom načelniku vijećnik Drago Stojčević je iznio da je stanje na groblju u Pavlovcima u vrlo lošem održavanju te moli pročelnika da nešto poduzme. Pročelnik Bojan Petrović je ukratko iznio da je upoznat sa stanjem na navedenom groblju jer mu je i majka tu sahranjena te da je u kontaktu s direktorom u Tekiji za postavljanje kontejnera, i učinit će se sve da se nered sanira.

Vijećnik Igor Čančar ima pitanje za općinskog načelnika; Tko je urušio vatrogasni dom u Brestovcu?

Općinski načelnik Zdravko Mandić je odgovorio da sastavni dio rekonstrukcije i izgradnje doma je bilo rušenje postojećeg pretpostavlja da je izvođač radova koristio dio materijala a DVD je sam srušio stari.

Zatim se prešlo na rad po utvrđenim točkama dnevnog reda.

**-Usvajanje zapisnika sa prethodne sjednice Općinskog vijeća**

Vijećnik Igor Čančar ima primjedbu na „zapisnike“ jer se njemu dostavljaju jedna verzija a na web stranici je druga, te proziva predsjednika Vijeća zašto se njegova pitanja stavljaju u kontekst „blesavih pitanja“. Predsjednik Općinskog vijeća Tomo Vrhovac pokušava vijećniku pojasniti na osnovu Poslovnika što se sve notira zapisnikom te ga pita da li su pročitali Poslovnik općinskog vijeća, a zapisničarka Marija Barunović je dodala da nisu, što je dodatno već vidno uznemirenog vijećnika dovelo u verbalni konflikt s predsjednikom Vijeća Tomom Vrhovcem koji mu je opetovano izrekao opomene.

Nakon izrečene treće opomene s isključenjem vijećnika Igora Čančara, zapisnik sa prethodne sjednice Općinskog vijeća održane 21.veljače 2022. godine je jednoglasno (10 za) usvojen.

**TOČKA 1.Godišnji izvještaj o izvršenju proračuna za 2022. godinu**

Predsjednik Općinskog vijeća Tomo Vrhovac daje riječ općinskom načelniku da ukratko obrazloži Godišnji izvještaj o izvršenju proračuna za 2022. godinu.

Općinski načelnik Zdravko Mandić, ukratko notira uvodne odredbe Zakona o proračunu i rokove izvršenja kao i donošenja. Proračun Općine brestovac za 2022.godinu donesen je 17.12.2021. godine u iznosu od 14.975.00,00 kuna, te su tijekom 2022. godine donesene jedne izmjene i dopune sa vrijednosti proračuna od 14.162.000,00 kuna.

Godišnji izvještaj o izvršenju proračuna u Općem dijelu sadrži iskazivanje prihoda i primitaka te rashoda i izdataka, osim po ekonomskoj klasifikaciji i prema izvorima financiranja, te rashoda prema funkcijskoj klasifikaciji, dok u posebnom dijelu programska klasifikacija (izvještavanje po programima i aktivnostima) osim izvještavanja po ekonomskoj klasifikaciji na trećoj i četvrtoj razini, sadrži i izvještavanje po izvorima financiranja na razini aktivnosti,

rekao je općinski načelnik Zdravko Mandić.

Zatim je otvorena rasprava. U raspravu se nitko od vijećnika nije uključio, pa je isti dan

 na glasovanje, te je s devet (9 za) i jedan ( 1 suzdržan) Godišnji izvještaj o izvršavanju proračuna za 2022.godinu usvojen u predloženom pismenom obliku.

**TOČKA 2.Prijedlog Odluke o raspodjeli rezultata poslovanja**

Utvrđeni višak odnosno neutrošena sredstva u ukupnom iznosu od 1.338.843,67 kuna prenose se u proračunsku godinu 2023. i uključit će se u prve Izmjene i dopune proračuna Općine Brestovac za 2023. godinu

Općinsko vijeće Općine Brestovac je s devet ( 9 za) i jedan (1suzdržan) usvojilo Odluku o raspodjeli rezultat poslovanja u predloženom pismenom obliku bez rasprave.

**TOČKA 3. Izvješće o izvršenju Programa građenja komunalne infrastrukture za 2022. godinu**

Predsjednik Općinskog vijeća Tomo Vrhovac daje riječ općinskom načelniku Zdravku

Mandiću da ukratko obrazloži navedenu Izvješće o izvršenju Programa građenja komunalne infrastrukture za 2022. godinu.

 Općinski načelnik Zdravko Mandić ukratko iznosi da je program građenja komunalne infrastrukture izvršen kako slijedi i to: Nerazvrstane ceste, javne prometne površine na kojima nije dopušten promet motornih vozila, javna parkirališta i javna rasvjeta, groblja i ostali objekti s naznakom izvora financiranja, vrstom troškova te rekapitulacijom sveukupnim iznosom od 3.090.417,65 kuna.

Budući da se za raspravu nije nitko javio, Izvješće o izvršenju Programa građenja komunalne infrastrukture za 2022.godinu dan je na usvajanje, te je s devet (9 za) i jedan (1 suzdržan) usvojen u predloženom pismenom obliku.

**TOČKA 4.Izvješće o izvršenju Programa održavanja komunalne infrastrukture za 2022. godinu**

Predsjednik Općinskog vijeća Tomo Vrhovac daje riječ općinskom načelniku Zdravku

Mandiću da ukratko obrazloži navedenu Izvješće o izvršenju Programa održavanja komunalne infrastrukture za 2022. godinu.

 Općinski načelnik Zdravko Mandić ukratko iznosi da je program održavanja komunalne infrastrukture za 2022. godinu donesen u skladu s predvidivim sredstvima i izvorima financiranja utvrđenih proračunom Općine Brestovac za komunalne djelatnosti održavanja nerazvrstanih cesta, uređenja javnih površina i groblja, provođenje mjera DDD, te veterinarsko-higijeničarskih poslova za 2022. godinu s utvrđenim opisom i opsegom održavanja te procjenom pojedinih troškova po djelatnostima s naznakom izvora financiranja.

Budući da se za raspravu nije nitko javio, Izvješće o izvršenju Programa održavanja komunalne infrastrukture za 2022.godinu dan je na usvajanje, te je s devet (9 za) i jedan (1 suzdržan) usvojen u predloženom pismenom obliku.

**TOČKA 5. Polugodišnje izvješće o radu općinskog načelnika za razdoblje srpanj-prosinac 2022. godine**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Izvješće o radu za navedeno razdoblje srpanj- prosinac 2022. godine..

Općinski načelnik Zdravko Mandić ukratko notira poslove u okviru svog djelokruga koje je obavljao, davao mišljenja o prijedlozima odluka i drugih akata, izvršavao i osiguravao izvršavanje općih akata općinskog vijeća, prostornih i urbanističkih poslova te drugih akata.

U izvještajnom razdoblju srpanj-prosinac 2022. održane su četiri sjednice. Javnost rada osigurana je objavom akata u Službenom glasniku Općine Brestovac, na službenoj Internet stranici Općine i na oglasnoj ploči Općine. Navodi koji su projekti i programi realizirani te koje su manifestacije u organizaciji udruga uz pomoć Općine provedeni, također je i program socijalne skrbi, predškolskog odgoja i školstvo u predloženim programima i odlukama realiziran planiranom dinamikom,rekao je općinski načelnik.

Zainteresiranih za raspravu nije bilo pa je ista točka dnevnog reda dana na glasovanje te je devet (9 za) i jedan (1 suzdržan) usvojeno Polugodišnje izvješće o radu općinskog načelnika za razdoblje srpanj-prosinac 2022. godine u predloženom pismenom obliku.

**TOČKA 6. Prijedlog Odluke o promjeni granica naselja Zakorenje, Skenderovci, Vilić Selo, Donji Gučani i Tisovac**

Ovom Odlukom se mijenjaju granice naselja Zakorenje i okolnih naselja Skenderovci, Vilić Selo, Donji Gučani i Tisovac

Promjena granica provodi se po grafičkom prijedlogu promjena granica naselja izrađenom po Državnoj geodetskoj upravi, Područnom uredu za katastar Požega.

Odluka o promjeni granica naselja Zakorenje, Skenderovci, Vilić Selo, Donji Gučani i Tisovac usvojena je jednoglasno (10 za) bez rasprave.

**TOČKA 7. Prijedlog Zaključka o prihvaćanju Izvješća o stanju u prostoru Općine Brestovac za razdoblje 2017-2021. godine**

Predsjednik općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Izvješće o stanju u prostoru Općine za 2017. do 2021. godine.

Općinski načelnik ukratko iznosi da se nacrt Izvješća sastoji od jedne knjige koju je izradila Javna ustanova Zavoda za prostorno uređenje požeško-slavonske županije iz Požege, dakle ovlaštena pravna osoba za izradu ove vrste prostorne dokumentacije te predlaže da se donese Zaključak o prihvaćanju stanja u prostoru Općine Brestovac u predloženom pisanom obliku za razdoblje 2017.do 2021. godine.

Zaključak je sastavni dio ovoga Izvješća i stupa na snagu danom donošenja.

Ova točka dnevnog reda je jednoglasno (10 za) usvojena bez rasprave u predloženom pismenom obliku

**TOČKA 8. Prijedlog Odluke o davanju zemljišta na korištenje ŠRU Klen-Brestovac**

Općina Brestovac sukladno Zakonu o vlasništvu i drugim stvarnim pravima i članku 30.Statuta Općine Brestovac daje na korištenje zemljište u vlasništvu Općine označeno kao k.č.broj 776,803/1, 803/2,904,805,806 i 807 k.o. Brestovac u naravi ribnjak i pripadajući objekti i zemljište bez naknade na neodređeno vrijeme do opoziva ove Odluke od strane Općinskog vijeća Općine Brestovac.

Navedene čestice u k.o. Brestovac daju se na korištenje radi planiranja i razvitka ribolovnog športa, obavljanja športsko-rekreativnog ribolova u skladu s zakonima i propisima kojima se reguliraju pitanja udruga, slatkovodnog ribarstva, ribolova, športa, očuvanja voda i okoliša te se u druge svrhe korisnik nije ovlašten služiti zemljištem niti je ovlašten stečeno pravo korištenja prenositi na treće osobe.

Kako nije bilo zainteresiranih za raspravu, ista Odluka je dana na glasovanje te je jednoglasno (10 za) usvojena u predloženom pismenom obliku.

Ovim je dnevni red iscrpljen, te je sjednica zaključena u 19,45 sati

 Zapisnik vodila: PREDSJEDNIK

 Marija Barunović OPĆINSKOG VIJEĆA

 Tomo Vrhovac